
Për ripërtëritjen e licencës nr.2, datë 1.4.2008 të agjencisë së administrimit kolektiv “fmaa”, në fushën e kinematogrAfisë dhe të veprave të tjera audiovizuale

Duke marrë parasysh propozimin e Zyrës Shqiptare për të Drejtën e Autorit nr.6124, prot., datë 21.10.2011 për ripërtëritjen e licencës së Agjencisë së Administrimit Kolektiv në fushën e kinematografisë dhe të veprave të tjera audiovizuale “FMAA”, për të ushtruar dhe mbrojtur të drejtat e artistëve në fushën e kinematografisë dhe të veprave të tjera audiovizuale,
konstatova:
Se, në përmbushje të detyrimeve që burojnë nga ligji nr.9380, datë 28.4.2005 “Për të drejtat e autorit dhe të drejtat e tjera të lidhura me të”, të ndryshuar, është kompetencë e Ministrit të Turizmit, Kulturës, Rinisë dhe Sporteve miratimi i ripërtëritjes së licencës kësaj agjencie në fushën e kinematografisë dhe të veprave të tjera audiovizuale.
Për sa më sipër, në mbështetje të pikës 4 të nenit 102 të Kushtetutës së Republikës së Shqipërisë, të pikës 2 dhe 3 të nenit 109 të ligjit nr.9380, datë 28.4.2005 “Për të drejtat e autorit dhe të drejtat e tjera të lidhura me të”, të ndryshuar

Urdhëroj:

1. Ripërtëritjen e licencës nr.2, datë 1.4.2008 të Agjencisë së Administrimit Kolektiv në fushën e kinematografisë dhe të veprave të tjera audiovizuale “FMMA”.
2. Afati i licencës është 3 (tre) vjet nga hyrja në fuqi e këtij urdhri.
Ky urdhër hyn në fuqi pas botimit në Fletoren Zyrtare.

